เจ้าหนี้ไม่ขัดNWRลดทุน
เจ้าหนี้ไม่ค้านเนาวรัตน์ลดทุนจดทะเบียนล้างขาดทุนสะสม
19 ก.ค. 2553

เจ้าหนี้ไม่ค้านเนาวรัตน์ลดทุนจดทะเบียนล้างขาดทุนสะสม
นางวัฒนา สัมนาวงศ์ กรรมการและรองกรรมการผู้จัดการอาวุโส  บริษัท เนาวรัตน์พัฒนาการ (NWR) เปิดเผยว่า  วันนี้ซึ่งเป็นวันสุดท้ายที่บริษัทได้แจ้งให้เจ้าหนี้ที่มีความประสงค์จะคัดค้านแผนการลดทุนเพื่อล้างขาดทุนสะสม ของบริษัท ซึ่ง ปรากฎว่าไม่มีเจ้าหนี้รายใดยื่นคัดค้านแผนการลดทุน   ดังนั้นบริษัทจะดำเนินการลดทุนจดทะเบียนตามแผนที่วางไว้และได้รับอนุมัติจากที่ประชุมสามัญผู้ถือหุ้นแล้ว
ทั้งนี้บริษัทมีแผนจะลดทุนจดทะเบียนจำนวน 931.74 ล้านหนุ้น มูลค่าที่ตราไว้ 1บาท หลังลดทุนจะทำให้ทุนจดทะเบียนลดลงเหลือ 2,217.95 ล้านบาท 
อย่างไรก็ตามในระหว่างขบวนการลดทุนบริษัทได้ขอให้ทางตลาดหลักทรัพย์ขึ้นเครื่องหมายหยุดพักการซื้อขายหุ้น(SP)จนกว่าการลดทุนจะแล้วเสร็จซึ่งทางตลาดหลักทรัพย์ จะขึ้นเครื่องหมายSPหุ้นของบริษัทตั้งแต่วันที่  21 ก.ค. เป็นต้นไป